Bokke: Berg te klim vir Erasmus
Met sy aanstelling as nuwe afrigter van die Springbokke tot 2023 ná twee Wêreldbekertoernooie, sê Rassie Erasmus die telbord gaan die arbiter wees. Volgens hom is wen al wat tel en daarmee neem hy die verantwoordelikheid op hom om die geleidelike agteruitgang van Springbokrugby die afgelope drie jaar om te draai.
Erasmus wat as 'n tegniese ghoeroe gereken word as dit by die fyner aspekte van die spel kom, het 'n stewige afrigtingspan aangestel om hom te ondersteun. Vrae word egter gevra oor sy keuse van Mzwandile Stick as agterlynafrigter, iemand met geen erkende baanrekord nie, terwyl die transformasieteiken van 'n Springbokspan volgende jaar van 50% swart en bruin, 'n groot uitdaging stel.
Nog 'n sleutelvraag is, wie gaan hy as kaptein aanwys? Oop hierdie stadium lyk dit of die beproefde Warren Whiteley nie 'n outomatiese keuse is nie
Krieket: Aussies toets staal van Proteas
Nadat die Proteas die neus van Indië in die grond gevryf het in die onlangse meerdagreeks, maar lelik platgeval het in die kortkodes van die spel, word die Proteas nou deeglik getoets teen die Aussies as die wêreldbestes. Die eerste toets was egter rampspoedig vir die Proteas met 'n pak van ..... lopies.
Die reeks is 'n ware toets vir die hele Proteaspan – kolwers, boulers en afrigter Ottis Gibson.
Die tienmalige wêreldmarathon-kampioen in kanovaart, Hank McGregor van Pietermaritzburg, is verlede maand in Silkeborg, Denemarke, in die Wêreldroei Toekenningsakademie, die Heldesaal van kanovaart, gehuldig met 'n prys vir die Mees Uitstaande Vertoning in 2017.McGregor het verlede jaar sy negende en tiende wêreldmarathontitels verower.
Gelees 238 keer